CELEX: 62019TN0694
Language: da
Date: 2019-10-09 00:00:00
Title: Sag T-694/19: Sag anlagt den 9. oktober 2019 – FI mod Kommissionen

25.11.2019   
            
            
               DA
            
            
               Den Europæiske Unions Tidende
            
            
               C 399/102
            
         
      Sag anlagt den 9. oktober 2019 – FI mod Kommissionen
      (Sag T-694/19)
      (2019/C 399/121)
      Processprog: fransk
      
         Parter
      
      
         Sagsøger: FI (ved advokat F. Moyse)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af afgørelsen af 8. marts 2019, af afgørelsen af 1. april 2019 samt af afgørelsen af 12. august 2019.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet til prøvelse af Kommissionens afgørelser af 8. marts, af 1. april og af 12. august 2019 om afslag på at tildele sagsøgeren efterladtepension, har sagsøgeren fremført fire anbringender.
      
                  1.
               
               
                  Første anbringende om en ulovlighedsindsigelse for så vidt angår artikel 18-20 i bilag VIII til vedtægtens for tjenestemænd i Den Europæiske Union (herefter »vedtægten«) som følge af en tilsidesættelse af ligebehandlingsprincippet og en forskelsbehandling på grund af alder, på grund af karakteren af den retlige forbindelse af samlivet og på grund af handicap.
               
            
                  2.
               
               
                  Andet anbringende om en retlig fejl ved anvendelsen af artikel 18 og artikel 20 i bilag VIII til vedtægten, for så vidt som Kommissionen burde have fortolket disse artikler således, at de omfatter det ægteskabelige samliv, uanset om parret er gift, har indgået en pacs-aftale eller er samboende.
               
            
                  3.
               
               
                  Tredje anbringende om forkert fortolkning af begrebet ægtefælle som omhandlet i den ordning, der finder anvendelse på efterladtepension, med den begrundelse, at udviklingen af det vestlige samfund kræver en vid fortolkning af dette begreb.
               
            
                  4.
               
               
                  Fjerde anbringende om anlæggelse af et åbenbart urigtigt skøn som følge af den manglende hensyntagen til sagsøgerens særlige situation. Sagsøgeren har i denne henseende gjort gældende dels at han har levet sammen med sin ægtefælle i mere end nitten år, dels at hans ægteskab har varet fire år, syv måneder og otte dage.